**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2022. július 28.**

**tartandó rendes**

**Képviselő-testületi ülésére**

Az előterjesztés tárgya: **„Bölcsődei nevelés fejlesztése Tiszavasváriban” című pályázat RRF-1.1.2-21-2022-00101 kódszámú Támogatási szerződés elfogadása**

Melléklet: Támogatási szerződés

Az előterjesztés előadója: Szőke Zoltán polgármester

Az előterjesztés témafelelőse: Arató Atilla köztisztviselő

Az előterjesztés ügyiratszáma: TPH/254-49/2022

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.15. és 1.22 pontjai |
| Szociális és Humán Bizottság | SZMSZ 5. melléklet 1.10 pontja |

Az ülésre meghívni javasolt szervek, személyek:

|  |  |  |
| --- | --- | --- |
| **Név** | **Titulus** | **Elérhetőség** |
|  |  |  |

Egyéb megjegyzés:

Tiszavasvári, 2022.07.18.

**Arató Atilla**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu

Témafelelős: Arató Atilla

**ELŐTERJESZTÉS**

**- a Képviselő-testülethez -**

**„Bölcsődei nevelés fejlesztése Tiszavasváriban” című pályázat RRF-1.1.2-21-2022-00101 kódszámú Támogatási szerződés elfogadása**

**Tisztelt Képviselő-testület!**

Tiszavasvári Város Önkormányzata Képviselő-testülete 2021. december 16. napján a 159/2021. (XII.16.) Kt. számú határozatában döntött a „Bölcsődei nevelés fejlesztése Tiszavasváriban” című RRF-1.1.2-21 kódszámú pályázat benyújtásáról.

A pályázat 2022. január 05. napján benyújtásra került az elfogadott határozatban szereplő műszaki tartalommal.

A pályázatot az illetékes közreműködő szervezet megvizsgálta és a szükséges hiánypótlások benyújtását követően befogadta.

A vizsgálat 2022. március 09. napján eredményesen lezárult, mely alapján csökkentett műszaki tartalommal támogatást nyert. A határozat-tervezet mellékletét képező Támogatási Szerződésben Tiszavasvári Város Önkormányzatát a Támogató 174.999.035,- Ft vissza nem térítendő támogatásban részesítette, amely 138.198.453,- Ft Európai Uniós és 36.800.582,- Ft hazai forrásból tevődik össze.

A támogatás felhasználásának végső ideje 2025. június 30.

Kérem a Tisztelt Képviselő-testületet, hogy a határozat-tervezetet és annak mellékletét képező Támogatási Szerződést szíveskedjen elfogadni.

Tiszavasvári, 2022. július 18.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**...../2022. (VII.28.) Kt. sz.**

**határozata**

**„Bölcsődei nevelés fejlesztése Tiszavasváriban” című pályázat RRF-1.1.2-21-2022-00101 kódszámú Támogatási szerződés elfogadása**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 1. pontjában foglalt feladatkörében eljárva az előterjesztést megtárgyalta, és az alábbi határozatot hozza:

1. Elfogadja a Miniszterelnökség, mint Támogató képviseletében eljáró Magyar Államkincstár által IKT-2022-902-11-00000090/0000049 iktatószámon kiállított **„Bölcsődei nevelés fejlesztése Tiszavasváriban” című pályázat Támogatási Szerződését.**
2. Felkéri a Polgármestert, hogy gondoskodjon a Támogatási Szerződésben rögzített tartalom betartásáról.

**Határidő:** azonnal **Felelős:** Szőke Zoltán polgármester